Malcolm Turnbull

Malcolm Bligh Turnbull es un politico de Australia. Il nascet li 24-im de octobre 1954 in Sydney e esset inter li 15-im de septembre 2015 e li 24-im de august 2018 prim-ministre de Australia. Turnbull esset anc presidente del Liberal Partise de Australia.

Personal e professional vive
Malcolm Turnbull studiat jurisprudentie e arte. Il continuat su studies del jurisprudentie in li famosi universitá de Oxford in Anglia. Paralelmen a su studies il laborat quam jurnalist.

In li annu 1980 Turnbull retornat a Australia e comensat laborar quam avocate e devenit director de diversi firmas.

In Anglia Malcolm Turnbull maritat in li annu 1980 Lucy Hughes. Li cuple have un filio Alex (nascet 1982) e un filia Daisy (nascet 1985).

Political cariera
 1993-2000 Malcolm Turnbull esset presidente del Australian Republican Movement quel volet abolir li monarchie in Australia.
 2004 Malcolm Turnbull es electet in li parlament de Australia in li electoral districte Wentworth por li Liberal Partise de Australia.
 2007 Ministre del circumité e aqua.
 2008-2009 Presidente del Liberal Partise de Australia.
 2013-2015 Ministre por comunication in li guvernament de Tony Abbott.
 2015 Malcolm Turnbull devenit li 15-im de septembre 2015 prim-ministre de Australia.
 2018 Turnbull resignat quam prim-ministre ye li 24-im de august 2018 e anc abandonat su sede in li parlament de Australia pro mal resultates de su Liberal Partise de Australia.

Categorie: Australia